بئینیمیزده بیر شئیلری قوروروق، قوردوقلاریمیزا دایاناراق دهیرلندیریب، آتدیم آتیریق. اولدوغوموز یئری دونیانین اورتاسی بیلیب، اولمازلاری اولدوروروق. دهییشیکلری اؤزوموز ایستیییریک، ایستهدیـییمیزی آغلیمیزجا یئرینده اوتوردوروق. یئرینده اوتورموش کیمی داورانماغا باشلاییریق. یارغیلاماغیمیز بئله دوشوندویوموز یئرله، دورومدان آسیلی اولور. اینسان بئینینده بیر ایشی قوردوقدا ایشه باشلاییر.
بئینیمیزده قوردوقلاریمیزا ایناناراق ایشه گیریشیریک. آددیم آتدیقجا، گؤزلهمهدیکلریمیزله اوزلهشیریک. یئرینده اوتورموشلار، سانکی هئچ زامان اوردا اولماییبلار. هر نه لاخلاییر. گؤردوکلریمیزه اینانمیریق. قوردوغوموز اورتام، اورتاملیقدان چیخیر. ایشی زورلا یئرینه قویماق ایستیریک، زورلا یئرینه گئتمیر. فتلر ده ایشه گلمیر. یئریمیزدن اوینامیشا چئوریلیریک. زامانا تاپشیریرسان، هر واقت توولا گئدن زامان، چوخ یاواشیر. زامانلا اوز-اوزه دایانیرسان. یورولورسان، اوتوروب تازاشدان باخیرسان، هر نهیی کئچمیشدن فرقلی گؤرورسن. یئرلی یئرینده گؤرورسن. ائشیتدیکلریوی بیر یانا بوراخیب، گؤردوکلریوه اینانیرسان. سؤزلرین، سؤز اولدوقلارینا اینانیرسان!
azb_Arab azb_Arab